open-index/open-wikipedia-markdown huggingface dataset:
טריליון

[שמאל|ממוזער|250px|שטר מ-2019 [ערך ריאלי וערך נקוב|בעל ערך של 100 טריליון דולר, בעקבות מגמת היפר-אינפלציה ממנה סובלת מדינת זימבבואה.]]
**טריליון** (1,000,000,000,000) הוא מספר טבעי השווה לאלף מיליארדים.

בשיטת הספירה האמריקאית משמשת המילה טריליון במקום המילה "ביליון".
בכתיב מדעי, מיליארד נכתב 1012.

קידומת ה-SI לטריליון היא "טרה". לדוגמה, טרה-הרץ שווה ל-1,000 גיגה-הרץ שהם 1,000,000,000,000 הרץ.

ישנם כמה מולטי מיליארדרים שהערכות אומרות שלפחות אחד מהם יהיה הטריליונר הראשון, כאשר אחת ההערכות ב-2025 מסמנת את אלון מאסק שיהיה הראשון להגיע לתואר.
## דוגמאות לסדר גודל של טריליונים
*הערכות מדברות על כך שנכון ל-2015, יש בעולם כ-3 טריליון עצים.
*ישנן כמה חברות המונפקות בבורסה ששוויין עולה על טריליון דולר, ביניהן: Nvidia, Alphabet, Apple, Microsoft ואמזון.
* לכמה מדינות יש תוצר מקומי גולמי העולה על טריליון דולר (לדוגמה: ארצות הברית, סין, גרמניה, יפן).  (GWP) עמד בשנת 2025 על כ-117.2.
* בגוף האדם ישנם בממוצע כ-32 טריליון תאים, ואותו סדר גודל עבור חיידקי המיקרוביום.

## ראו גם
*קרינת טרה-הרץ

## קישורים חיצוניים

## הערות שוליים

קטגוריה:מספרים גדולים
מיליון

ממוזער|המספר מיליון

**מיליון** (1,000,000) הוא מספר טבעי השווה לאלף אלפים.

* ברישום מדעי, מיליון נכתב 106. 
* קידומת ה-SI למיליון היא "מגה". לדוגמה, מגה-הרץ שווה ל-1,000,000 הרץ.

מוצא השם מיליון מהמילה האיטלקית "מיל", שמשמעו היה 1,000, ו-1,000,000 נקרא "מיליון", "אלף גדול".

המספר מופיע בדברי הימים: 
וגם במסכת אבות: 
כך גם בביטוי "להבדיל באלף אלפי הבדלות".

המספר מיליון משמש לעיתים בשפה העברית כמטפורה למספר גדול מאוד, למשל: "נס הוא אירוע שקורה אחת למיליון שנה".

מהמספר "מיליון" נגזר הכינוי "מיליונר", לאדם עשיר מאוד (כזה שיש לו מעל למיליון יחידות מטבע בארצו).  

נהוג להשתמש במספר מיליון להצגה "עגולה" של נתונים, כגון מספר תושביה של מדינה (בישראל כעשרת מיליון תושבים) או היקף פעילתו של גוף עסקי (לחברה מחזור של 180 מיליון שקל).

## ראו גם
* שמות מספרים

## קישורים חיצוניים

* 

1000000
*
אסף גולדשטיין

**אסף גולדשטיין** (נולד ב-16 באפריל 1979) הוא שחקן ותסריטאי ישראלי.

## ביוגרפיה
גולדשטיין למד משחק בלונדון וחי שם כשש שנים.

### תיאטרון

השתתף במספר הצגות בלונדון ובהן "השחף", "ג'ק והאפונים" ו"שלגיה ושבעת הגמדים", "Babes In Arms" ו-"Children Of Eden".

בישראל השתתף בהצגות ובמחזות זמר של תיאטרון הספרייה: "שרים סינטרה וחברים" ו"קופהקבנה", שיחק בלהקה "השכנים של צ'יץ'" וכן בהצגות "ביי ביי ברדי", "רובין הוד" ו"פאנטאזי - התיאטרון השחור בישראל".

בתיאטרון הבימה השתתף במחזמר "מרי לו" בתפקיד פרדי בראון, ובתיאטרון הקאמרי השתתף בהצגות "שירת הקאמרי" "המלט", "האב" בתפקיד נויד, "עוץ לי גוץ לי" בתפקיד שר האוצר ולאחר מכן גם בתפקיד עוץ לי גוץ לי ומלך. בנוסף, השתתף בהצגות "זהר", "ינטל" "בעל אידיאלי", ב-2014 שיחק בקאמרי בהצגה "הפושעים החדשים", מאת ובבימוי עדנה מזי"א. בנוסף, השתתף בהצגות "גורודיש" ו"קזבלן".

### טלוויזיה וקולנוע
בשנת 2004 השתתף בעונה הראשונה של הטלנובלה "השיר שלנו" בתפקיד ליאור, בן זוגו של רועי. כמו כן, ב-2008 התמודד על תפקיד דני זוקו בתוכנית "גריז", והודח בתוכנית השביעית. בשנת 2010 גילם את אבשלום בעונתה השנייה של סדרת הדרמה "סרוגים" ששודרה בYes.

בשנת 2017 שיחק בתפקיד הראשי בסרט הקולנוע "זוג יונים" לצידה של טל טלמון, בבימויו של דובר קוסאשווילי. בשנת 2018 שיחק בתפקיד ראשי בסרט הקולנוע "ברזיל אהובתי" בבימויו של חורחה גורביץ'. ב-2019 השתתף בסרטו של טומי לנג, "מריונטה".
השתתף בשנת 2020 בסדרה "בת השוטר".

## קישורים חיצוניים

* 
* אסף גולדשטיין, באתר הקאמרי
* אסף גולדשטיין  באתר ייצוג 1
* אלקנה שור, עם עתיד, עם תקווה, עם חלום: ריאיון עם אסף גולדשטיין, באתר מקור ראשון (במקור ב-nrg), 13 בינואר 2011

קטגוריה:חברי להקת השכנים של צ'יץ'
קטגוריה:מתמודדי גריז
קטגוריה:שחקני קולנוע וטלוויזיה ישראלים
קטגוריה:שחקני התיאטרון הקאמרי
קטגוריה:שחקני תיאטרון הבימה
קטגוריה:שחקני מחזות זמר ישראלים
קטגוריה:ישראלים שנולדו ב-1979
וילסון

**וילסון** (באנגלית: **Wilson** או **Willson**) הוא שם משפחה אנגלי שכיח. קיים גם כשם פרטי.

קטגוריה:שמות משפחה
קטגוריה:שמות פרטיים לגברים
קטגוריה:שמות משפחה פטרונימיים
כיסוי ראש

**כיסוי ראש** הוא מושג שכולל סוגים של תסרוקות ופריטים של לבוש על ראש האדם.

## סוגי כיסויי ראש
* כיפה (יהדות) - כיסוי ראש, בדרך כלל לגברים
* כיסוי ראש לנשים - כיסוי ראש לאישה בהלכה היהודית
* פאה נוכרית
* כובע
* רעלה
* כאפיה
* כיפה (אסלאם) - סממן לבוש מוסלמי
* כיפה (נצרות) - סממן לבוש של אנשי דת נוצריים
* חג'אב (حجاب): כיסוי ראש המכסה את השערות, האוזניים ורוב הצוואר ולא מסתיר את הפנים.
* סקופיה (לבוש נוצרי) - סוג של כובע או כיפה של כל דרגות הכמורה בנצרות האורתודוקסית, ובכנסייה הקתולית המזרחית היא מיוחדת לנזירים.
* שאמיה - כיסוי ראש מסורתי של נשים צ'רקסיות
* בובו - אבזר כיסוי ראש שאותו נוהגים רבים (גברים ונשים כאחד) מתושבי מערב אפריקה לחבוש.
* סודרא - כיסוי ראש יהודי מסורתי

## ראו גם
* אוסף פיליפי

## קישורים חיצוניים

* 

*
קטגוריה:ערכים שבהם תבנית בריטניקה אינה מתאימה
אלת הדמוקרטיה

**אלת הדמוקרטיה** (בסינית מפושטת: **民主女神**) הייתה פסל בגובה 10 מטר שהוצב בכיכר טיין-אן-מן (הנמצאת בבייג'ינג, סין) בעת אירועי כיכר טיין-אן-מן. פסל זה נבנה באמצעות קלקר ונייר גבס תוך ארבעה ימים בלבד מתחילת המהומות, בידי סטודנטים סינים מ"המרכז האקדמי לאמנויות היפות".

הסטודנטים החליטו לבנות את הפסל גדול ככל הניתן על-מנת שהממשלה לא תוכל להעבירו או לפרקו, ותישאר בידה רק האפשרות להרוס אותו באופן גלוי - דבר שיתפרש כצעד אנטי-דמוקרטי מובהק, או להשאיר את הפסל במקומו - אפשרות שהייתה בלתי סבירה.

הפסל היה דומה בצורתו ובמשמעות שניתנה לו לפסל החירות שבניו יורק, אף שלא הייתה זאת מטרתו ואף שניסו לעצבו באופן שונה על מנת שיהיה מקורי ושלא יתפרש כיותר מדי ליברלי ופרו-אמריקאי.

ב-30 במאי 1989 הוצב הפסל בכיכר טיין-אן-מן כאשר מבטה של הדמות היה מופנה לעבר תמונתו של מאו דזה-דונג, התלויה דרך קבע מעל שער טיין-אן-מן של העיר האסורה, שמצפון לכיכר. הדבר סימל מרידה בשלטון הקומוניסטי הסיני, שמאו דזה-דונג היה ממייסדיו ומשליטיו החשובים והרודניים ביותר.

צבא השחרור העממי הרס את הפסל במהלך דיכוי ההפגנות ב-4 ביוני.

## דגמים של הפסל
מספר דגמים של הפסל הוקמו על מנת להנציח את אירועי הכיכר בשנת 1989.
ביניהם:
* פסל שהוצב במהלך הפגנות שקטות של עשרות אלפי איש בפארק ויקטוריה שבהונג קונג ב-4 ביוני 1996.
* פסל ברונזה שבנייתו החלה ב-1989 והסתיימה ב-1994, שהוצב ברובע הסיני שבסן פרנסיסקו.
* פסל מוקטן, מצופה זהב, באולם הכניסה של אוניברסיטת יורק שבטורונטו, קנדה.
* האנדרטה לזכר קורבנות הקומוניזם בוושינגטון.
*עותק פיברגלס של אמן לא ידוע הוקם באוניברסיטת קלגרי בשנת 1995, והנציח את הסטודנטים שמתו בהתקוממות שש שנים קודם לכן.

## קישורים חיצוניים

קטגוריה:הרפובליקה העממית של סין: היסטוריה
קטגוריה:בייג'ינג
קטגוריה:פסלים (יצירות)
קטגוריה:הפגנות באסיה
קטגוריה:סין: פגיעה בזכויות האדם
קטגוריה:יצירות משנת 1989
יואב לוי

**יואב לוי** (נולד ב-22 באוגוסט 1974) הוא שחקן תיאטרון, קולנוע וטלוויזיה ישראלי.

## ביוגרפיה
לוי נולד וגדל בבני ברק למשפחה דתית-לאומית, שעלתה מתימן וחוותה קשיי קליטה. ללוי יש שלושה אחים גדולים. למד בישיבת בני עקיבא בנתניה, סיים את לימודי התיכון בישיבה התיכונית-מדעית בר-אילן בתל אביב ויצא בשאלה. את שירותו בצה"ל עשה ביחידה מובחרת שפעלה בדרום לבנון וביו"ש.

ב-2002 סיים לימודי משחק בבית הספר לאמנויות הבמה "בית צבי". במהלך לימודיו זכה במספר מלגות ופרסים.

בשנת 2005 שיחק לוי בהצגה "פלונטר".

לוי השתתף במספר הצגות בתיאטרון הקאמרי ובהן "אמא קוראז'", "עד ראייה", "כובע הקש האיטלקי" (בתפקיד פליקס), "קוויאר ועדשים" (בתפקיד מרצ'לו), "המלט" בתפקיד גילדנשטרן, "פלונטר", מורדי ב"גיבור מעמד הפועלים", סטנלי ב"יומן חוף ברייטון" שני תפקידים (אליהו ושומר) ב"חולה אהבה בשיכון ג'" ו"אל נקמות (בתפקיד ר' אלי). כמו כן שיחק את גילדנשטרן בהצגה "רוזנקרנץ וגילדנשטרן מתים" מאת טום סטופארד בבימויה של יעל רונן בתיאטרון הקאמרי.

הוא שיחק בהצגות "ע' 17" בתפקיד איתי כרמלי, "זהר" בתפקיד אביהו מדינה, "בעל למופת" בתפקיד יובב לביד, "רומיאו ויוליה" בתפקיד מרקוציו, ובהצגה "אורזי מזוודות" בתפקיד מוטק'ה צחורי.

החל מתחילת 2020 הוא משחק במחזה של חנוך לוין "מתאבל ללא קץ" בתיאטרון הקאמרי.

מתחילת 2023 הוא מגלם את רוי כהן במחזה "מלאכים באמריקה" מאת טוני קושנר.

### שחקן בסרטים ובטלוויזיה
החל משנת 2009 שיחק בסדרת הטלוויזיה "פולישוק" את הרב יהושע תנדורי, יועץ התקשורת של ש"ס.

ב-2012 השתתף בסרט הקולנוע הישראלי "הנותנת" ובסרט האמריקאי "כוננות עם שחר".

ב-2013 השתתף בסדרת המתח "בני ערובה" ששודרה בערוץ 10.

ב-2014 החל לשחק בסדרת הטלוויזיה "משפחה טובה" בתפקיד אלעד לחמיש, שכנו הדתי של יהב.

ב-2015 גילם את שימי בסדרה "ג'וני ואבירי הגליל", ששודרה ב-yes והשתתף בסרט "ארץ פצועה".

ב-2016 שיחק בסרט "לב שקט מאוד" לצידה של אניה בוקשטיין ובבימויו של איתן ענר. בנוסף שב לשחק בעונה השנייה של בני ערובה לצד יאיר לוטן ושרון טל.

ב-2018 שיחק בסרטו של אלירן מלכה "הבלתי רשמיים", וב-2019 השתתף בסרט "ימים נוראים" של ירון זילברמן. ביוני 2019 החל לשחק בסדרת הקומדיה הרומנטית "זה לא הגיל" בתפקיד מייקל, הבוס של טליה. באותה שנה שיחק בסרטו של יובל אדלר "המורה לאנגלית".

החל מ-2019 הוא משחק בסדרת הטלוויזיה הקומית "שב"ס", בתחילה כעורך דין כושל מהסנגוריה הציבורית, ולאחר מכן כרופא הכלא הכושל אף הוא. באותה השנה גילם גם את דמותו של דודי, סוכן המוסד הקשוח, בסדרה "דוז פואה".

החל מ-2021 הוא מגלם בסדרה "מותק בול באמצע" של כאן 11 את דמותו של הרב יהושע תנדורי, אשר גילם בזמנו בסדרה "פולישוק". בנוסף גילם את הפעיל רון ביטון בסדרה "שבאבניקים", את קובי בסדרה "בעלת החלומות" ומשחק גם בסדרה "מנגן ושר" המשודרת ב-yes.

במאי 2021 גילם את דמותו של עוזי משולם בסדרת הדוקו-דרמה של כאן 11 "חידת משולם".

בשנת 2022 שיחק בעונה השלישית של הסדרה "כפולים" לצד מיקי לאון ואורי יניב.

בשנת 2023 השתתף בסדרה "שמיים אדומים" ברשת 13 ובסרט "לרוץ על החול".

## חיים אישיים
לוי נמצא בזוגיות.

## קישורים חיצוניים

*
*
*
*
*
*
*

## הערות שוליים

קטגוריה:שחקני קולנוע וטלוויזיה ישראלים
קטגוריה:שחקני תיאטרון ישראלים
קטגוריה:בוגרי ישיבת בני עקיבא נתניה
קטגוריה:בוגרי הישיבה התיכונית בר-אילן (תל אביב)
קטגוריה:בוגרי בית צבי
קטגוריה:יוצאים בשאלה
קטגוריה:בוגרי בני עקיבא
קטגוריה:ישראלים שנולדו ב-1974
אסף פריינטא

**אסף פריינטא** (נולד ב־23 בספטמבר 1975) הוא שחקן תיאטרון וטלוויזיה ומדבב ישראלי.

## ביוגרפיה
היה חבר בלהקת "צעירי תל אביב" בשנים 1991–1992, והשתתף בתוכנית הטלוויזיה של הלהקה "לא כולל שירות" בערוץ 1.

לאחר שירותו הצבאי למד פריינטא משחק בבית הספר לאומנויות בית צבי, וסיים את לימודיו בשנת 2002. במהלך הלימודים זכה בכמה מלגות משחק, והוא נמנה עם הכישרונות הצעירים של התיאטרון הקאמרי.

פריינטא השתתף בהצגות "השטן במוסקבה" (על־פי האמן ומרגריטה של בולגקוב) ו"הרצל אמר!" בתיאטרון גשר, בהצגה "משורר בניו יורק" במסגרת פסטיבל ישראל, ב"משחקי פיג'מה", ב"אמדאוס" (בתפקיד סליירי) וב"אבות ובנים" בתיאטרון הספרייה, וכן בכמה הצגות בתיאטרון הקאמרי ובהן: "מעיין הכבשים", "אמא קוראז'", "עוץ לי גוץ לי", "כובע הקש האיטלקי", "קוויאר ועדשים" (בתפקיד רוברטו), "עיר הנפט", "המלט" (בתפקיד הורציו), "דבר מצחיק קרה לי" (בתפקיד הגנרל), "הרטיטי את ליבי" ו"גם הוא באצילים".

פריינטא דיבב בסדרות ובסרטים רבים – בין היתר את "החתול במגפיים" בסרטי "שרק"; את רפאל ב"צבי הנינג'ה"; את לאלו ב"רטטוי"; את פיל בסרט "הופ ארנב"; את מורטון העכבר בהורטון שומע מישהו; את אלכס במדגסקר 2 ובמדגסקר 3: מקרקסים את אירופה; את הנסיך נאבין ב"הנסיכה והצפרדע" של דיסני; את פו הפנדה בסדרה "קונג פו פנדה אגדת המגניבות". ב-2012 דיבב דמויות שונות במשחק המחשב ״המירוץ לארנונה״. ב-2017 דיבב את דמותו של ראמון בסרט "מכוניות 3". ב־2018 דיבב את דמותו של לוסיוס בסט בסרט "משפחת סופר־על 2" וגם בסרט האנימה, הטירה הנעה. מ־2011 מופיע בתוכנית ההומור הסאטירית "קאמבק" בערוץ הוט קומדי סנטרל.

ב-2006 התארח בעונה הראשונה של הסדרה הקומית "החברים של נאור" ששודרה בערוץ עשר, גילם את ד"ר פביו. באותה השנה גם התארח בסדרת הדרמה של ערוץ 10 "מעורב ירושלמי" בתפקיד מסומם.

ב-2007 התארח בעונה השלישית של סדרת הנוער "השמיניה" ששודרה בערוץ הילדים, גילם את הרצל. באותה השנה גם התארח בסדרת דרמת הפשע של HOT "הבורר" בתפקיד עובד ביטחון.

ב-2012 שיחק בתפקיד של מנחם בעונה השלישית של "מבצע קיפוד".

ב-2014 שיחק בסדרה "מי נתן לך רישיון?" בערוץ הראשון. באותה השנה התארח בעונה הרביעית של הסדרה "רמזור" ששודרה בערוץ 2, שיחק את ראובן, בעל הדירה של אמיר וטלי.

בשנים 2014־2016 גילם את חביב פרץ בתוכנית "מועדון החנונים".

ב־2015 שיחק בסדרה "ג'ינג'י" בערוץ ג'וניור, ודיבב בסרט הקולנוע "גולשים על הירח".

ב־2016 הצטרף כחבר פאנל קבוע לתוכנית הסאטירה "זה המצב" של רשת.

בשנים 2016 ו-2020 התארח בסדרה "צומת מילר".

ב-2019 הצטרף לסדרת היוטיוב אחשלירוח.

ב-2020 גילם את עובדיה בסדרה שב"ס.

ב-2023 דיבב את באוזר בהאחים סופר מריו – הסרט.

## קישורים חיצוניים

## הערות שוליים

קטגוריה:שחקני תיאטרון ישראלים
קטגוריה:מדבבים ישראלים
קטגוריה:שחקני קולנוע וטלוויזיה ישראלים
קטגוריה:בוגרי תלמה ילין
קטגוריה:חברי להקת צעירי תל אביב
קטגוריה:בוגרי בית צבי
קטגוריה:שחקני התיאטרון הקאמרי
קטגוריה:ישראלים שנולדו ב-1975
צ'יינג פנג-לנג

**צ'יינג פנג-לנג** (נולד ב-24 ביולי 1976) הוא שחקן טניס שולחן טאיוואני, דירוג השיא שלו היה המקום השלישי בעולם.

## הישגים בולטים
*אולימפיאדה
**2000 - יחידים: שמינית גמר, זוגות: רבע גמר.

*אליפות העולם
**1993 - זוגות: שמינית גמר.
**1997 - זוגות מעורבים: חצי גמר.
**1999 - קבוצתי: מקום חמישי, זוגות: רבע גמר, זוגות מעורבים: שמינית גמר.
**2001 - יחידים: חצי גמר, זוגות: חצי גמר.
**2003 - יחידים: שמינית גמר, זוגות: שמינית גמר, קבוצתי: מקום שביעי.

*גביע העולם
**1994 - רבע גמר
**2000 - רבע גמר
**2001 - מקום רביעי
**2002 - רבע גמר
**2003 - מקומות 9-12

*אליפות אסיה
**1994 - יחידים: רבע גמר, זוגות: חצי גמר.
**1996 - יחידים: שמינית גמר, זוגות: רבע גמר.
**1998 - יחידים: רבע גמר, זוגות: רבע גמר, זוגות מעורבים: רבע גמר.
**2000 - יחידים: מקום ראשון, זוגות: מקום ראשון.
**2003 - קבוצתי: מקום שני, יחידים: רבע גמר.

*גביע אסיה
**1994 - רבע גמר.
**1996 - רבע גמר.
**1999 - מקום שני.

*משחקי אסיה
**1994 - יחידים: שמינית גמר, זוגות מעורבים: מקום שני.
**1998 - יחידים: רבע גמר, זוגות: חצי גמר, זוגות מעורבים: רבע גמר.
**2002 - יחידים: רבע גמר, זוגות: רבע גמר.

## קישורים חיצוניים

קטגוריה:שחקני טניס שולחן
קטגוריה:ספורטאים טאיוואנים
קטגוריה:נושאי דגל טאיוואן באולימפיאדה
קטגוריה:ילידי 1976
OGLE-2005-BLG-390Lb

**OGLE-2005-BLG-390Lb** או **OGLE-05-390Lb** הוא כוכב לכת חוץ-שמשי שהתגלה במערכת כוכבי לכת מרוחקת מכדור הארץ, ייחודו בכך שהוא כוכב הלכת הראשון בעל מעטפת מוצקה וקרה שהתגלה לאדם מחוץ למערכת השמש.

## מיקום

OGLE-2005-BLG-390Lb מקיף את הכוכב OGLE-2005-BLG-390L הממוקם 21,500 שנות אור (פלוס מינוס 3,300 שנות אור) מכדור הארץ בקבוצת הכוכבים עקרב (Scorpius), ליד מרכז גלקסיית שביל החלב.

## תכונות נוספות

מסתו של OGLE-2005-BLG-390Lb היא פי 5.5 ממסת כדור הארץ (אי דיוק המדידה: +5.5/-2.7 פעמים מסת כדור הארץ), והוא מקיף כוכב שנמצא במרחק של 2.6 יחידות אסטרונומיות ממנו (אי דיוק המדידה: +1.5/-0.6 יחידות אסטרונומיות).

אותו כוכב, שסימונו הוא OGLE-2005-BLG-390L, הוא ננס אדום מסוג ספקטרלי M. ננס מטיפוס M הוא כוכב קטן יחסית לשמש שלנו בגודלו ובקוטרו שהטמפרטורה על פניו היא פחות מ-3000 קלווין. לשם השוואה, הטמפרטורה על פני רוב השמש שלנו היא כ-5800 קלווין. מסתו של הכוכב OGLE-2005-BLG-390L היא 0.22 פעמים מסת השמש (שגיאת המדידה: +0.21/-0.11 פעמים ממסת השמש).

יש אסטרונומים המעריכים כי OGLE-2005-BLG-390Lb הרבה יותר קר מכדור הארץ (כ-50 קלווין, או כ-220 מעלות צלזיוס מתחת לאפס בממוצע) והוא בעל מעטפת סלעית וככל הנראה גם אטמוספירה דקה. תכונות אלו מזכירות את כוכב הלכת נפטון.

## גילוי כוכב הלכת

ההודעה על גילוי כוכב הלכת נמסרה ב-25 בינואר 2006 בהודעה משותפת של קבוצות המחקר OGLE, PLANET/RoboNet ו MOA. כוכב הלכת נמצא בשיטה של חיפוש אחר תופעות של מיקרו-עידוש כבידתי.

## ייחודו של כוכב הלכת

בניגוד למרבית כוכבי הלכת שהתגלו מחוץ למערכת השמש עד אליו, זהו כוכב הלכת הראשון שגם מרוחק מהכוכב שלו ביותר מ-0.15 יחידות אסטרונומיות וגם לא דומה לענקי גז כדוגמת צדק. לטענת החוקרים, הגילוי שלהם מחזק את ההשערה שכוכבים קרים דמויי כוכבי הלכת נפטון הם נפוצים יותר מענקי גז דוגמת צדק.

## ראו גם
* כוכב לכת חוץ-שמשי

## קישורים חיצוניים

* ההודעה המלאה על גילוי כוכב הלכת, באתר ספריית אוניברסיטת קורנל
* פרטים נוספים על התגלית, באתר קבוצת PLANET
* אתר הבית של קבוצת OGLE
* אתר הבית של קבוצת PLANET בה יש מידע גם על RoboNet
* אתר הבית של קבוצת MOA
* 

## הערות שוליים

קטגוריה:כוכבי לכת חוץ-שמשיים
קטגוריה:קבוצת הכוכבים עקרב
סמל אוטווה

**[[סמל]] העיר [[אוטווה]]** מורכב משלט אצולה המוחזק משני צדדיו על ידי כורת עצים הנושא בידו גרזן וכן רובאי קנדי. הן החייל והן כורת העצים עומדים על גבעת דשא. על גבי שלט האצולה עצמו מצויר צלב כחול על רקע לבן. ברביע הימני התחתון שיוצר הצלב מצוי עלה עץ אדר - סמל קנדה, וברביע השמאלי העליון כתר מלכות אדום. מעל מגן האבירים מצוירים על רקע אדום שני חצים מוצלבים מצד שמאל, אצטרובל ושני כלי עבודה מוצלבים.

מעל מגן האבירים מצויר עץ אורן העומד על ענפי עץ אלון.

בתחתית הסמל, על גבי קלף רשום מוטו העיר:
ADVANCE OTTAWA EN AVANT - "התקדמי אוטווה"

## קישורים חיצוניים

*רשות הסמלים הקנדיים

קטגוריה:אוטווה
אוטווה
קטגוריה:אונטריו: סמלים
מגבר LNB

ממוזער|שמאל|300px
**מגבר LNB** (ראשי תיבות של **Low Noise Block Downconverter**) הוא רכיב אלקטרוני שתפקידו להגביר אות (סיגנל) הנקלט מאנטנה ולהמיר את התדר שלו. ה-LNB משמש בדרך כלל לקליטה והמרה של אותות המשודרים בתקשורת לווינית והוא מורכב על צלחת הקליטה. לרוב ה LNB הוא האנטנה עצמה "זן" כלומר ממיר את האות האלקטרו-מגנטי לאות החשמלי.

האות הנקלט מהצלחת חלש מאוד ובתדר גבוה. הרכיב מסנן רעשים, מגביר את האות, וממיר אותו לתדר נמוך, שניתן להעברה בקלות למקלט.

ישנם מספר סוגי LNB הנבדלים בעוצמת סינון הרעש ובמספר היציאות שלהם.

התכונה החשובה ביותר הנדרשת מה-LNB היא ספרת רחש נמוכה במיוחד (Low noise Ratio). כלומר ההגברה צריכה להוסיף מינימום רעש לאות. מכיוון שה-LNB הוא לרוב הרכיב האקטיבי הראשון בשרשרת הקליטה, ספרת הרעש שלו קריטית ותשפיע באופן מהותי על יחס האות לרעש של המערכת כולה (s/n). ככלל ככל שההגברה גדולה יותר כך גדלה גם ספרת הרעש ולכן מרבית ה-LNB אינם מגבירים את האות במידה רבה.

כאמור ל-LNB ייעוד נוסף והוא המרת תדר הקליטה לתדר נמוך יותר (נקרא תדר ביניים - IF).

רכיב זה מתוחכם יותר מאנטנת הדי-פול הרגילה ומעבר ליכולת ההגברה והמרת התדר כולל לעיתים קוטביות כפולה, כלומר מאפשר קליטה בקיטוב אופקי ואנכי ללא צורך בסיבוב האנטנה.

## ראו גם
*מגבר רעש נמוך

## קישורים חיצוניים

LNB
מועצה אזורית שער הנגב

**המועצה האזורית שער הנגב** היא מועצה אזורית בצפון מערב הנגב. גבולותיה הם מועצה אזורית חוף אשקלון בצפון, מועצות מרחבים ושדות נגב בדרום, רצועת עזה במערב, ומועצות לכיש ובני שמעון במזרח. שטחה של המועצה 180,000 דונם והיא כוללת 12 יישובים.

המועצה נכללה במרץ 1953 בנפת באר שבע, והועברה באפריל 1957 לנפת אשקלון.

בשטח המועצה שוכנים גם חוות שקמים, כפר הסטודנטים איבים וכפר הסטודנטים "איילים" במושב יכיני. בשטח המועצה נמצאים קמפוס המכללה האקדמית ספיר, ו"קריית החינוך שער הנגב" הכוללת את בתי הספר האזוריים ומוסדות קהילתיים וציבוריים המשרתים את אוכלוסיית הדרום.

## דמוגרפיה
קהילת שער הנגב מורכבת מדור המייסדים, מצעירים הממשיכים את מורשת ההתיישבות ומיזוג של עולים חדשים מכל קצווי תבל. בשנים האחרונות נמצאים יישובי המועצה בתנופת קליטה של בנים חוזרים ותושבים חדשים. היישובים קולטים במספר מסלולים: הרחבות קהילתיות, חברות בעצמאות כלכלית וכן קליטה לתושבות של משפחות ושל סטודנטים הלומדים במכללה האקדמית ספיר.

	
במתקפת הפתע על ישראל ספגו יישובי המועצה הסמוכים לרצועת עזה פגיעה שכללה עשרות נרצחים והרס רב. כ-70% מתושבי המועצה פונו מבתיהם עקב המתקפה בה היו שני אירועים משמעותיים של טבח ביזה וחטיפה: הטבח בכפר עזה בו נרצחו 62 מאנשי הקיבוץ ונחטפו גם מאנשיו, והטבח בנחל עוז בו נרצחו 16 מתושבי הקיבוץ, ו-8 אזרחים נחטפו לרצועת עזה מהקיבוץ.   

## יישובי המועצה

## ראשי המועצה

## חינוך וקהילה
במסגרת השירותים שמעניקים היישובים והמועצה האזורית, ניתן דגש מיוחד לנושא החינוך, העשרה ופעילות התרבות לכל הגילאים:
לצד הפעוטונים, גני הילדים, בית הספר היסודי החדש והתיכון האזורי (בית חינוך שער הנגב) שקולט תלמידים גם מרשויות שכנות, מתקיימות פעילויות חברתיות וחינוכיות רבות לילדים ולמבוגרים: אולפן למוזיקה, אולפן למחול, ענפי ספורט מגוונים, פעילויות תרבות ואמנות במסגרת מתנ"ס "ארנון" ומערכת ענפה של חינוך בלתי פורמלי וחינוך חברתי במסגרת היישובים ובתמיכת המועצה.
המועצה מקיימת קשרים הדוקים עם קהילות יהודיות בארצות הברית, דרום אמריקה ואירופה, אשר מעורבות בפרויקטים רבים בתחומי העלייה, הקהילה והחינוך.

משנת 1985 מדי שנה מתקיימת תחרות גביע האביב בשחייה על שם פרד כהן.

## תעשייה ופיתוח כלכלי
בשטחה של המועצה האזורית שער הנגב, שני אזורי תעשייה.

### אזור התעשייה שער הנגב

אזור התעשייה בשטח של 450 דונמים נמצא בבעלות פרטית וציבורית, וכלול במסגרת אזור עדיפות א' המעניקה הנחות והטבות לתעשיינים. בשטח אזור התעשייה ממוקמים משרדי המועצה ומרכז ההכשרה הטכנולוגי "ספירטק" של המכללה האקדמית ספיר העוסק בהכשרת כוח אדם מקצועי לענפי התעשייה השונים. הפארק מאופיין בתעשיית מזון, בתי מלאכה, עיבוד חקלאי, בתי אריזה ומשרדים.

### פארק תעשיות ספירים

פארק תעשיות ספירים (בשמו הקודם "שער הנגב מזרח") נמצא מדרום לאזור התעשייה של שדרות ובהמשך לו. הפארק משתרע על 325 דונמים (בהמשך מתוכננים 400 דונמים נוספים).
הפארק הוקם כיוזמה משותפת של הרשויות השכנות: עיריית שדרות והמועצה האזורית שער הנגב. פיתוחו של הפארק הואץ בזכות התנאים הייחודיים של האתר ובהגדרתו כאזור עדיפות לאומית א'. הפארק מתמקד בקליטת יזמים ותעשיינים מתחום ההיי-טק וכן תעשייה רגילה אך "נקייה" בהתאם לדרישות תקן איכות הסביבה ISO 14001 .

## קישורים חיצוניים

* 
* אתר המועצה האזורית
* 
* מפת המועצה
* 
* 

## הערות שוליים

*
קטגוריה:יישובים שהוקמו ב-1950
קטגוריה:עוטף עזה
שער הנגב
קטגוריה:עוטף עזה: יישובים
גרביל דרומי

**גֶּרְבִּיל דרומי** (שם מדעי: *Gerbillus gerbillus*) הוא מין יונק ממשפחת העכבריים. הגרביל הדרומי נפוץ במדבר סהרה וסביבו ממאוריטניה עד סודאן ובמצרים בסיני, בישראל, בירדן ובערב. בישראל חי המין בחולות הנגב ובערבה מים המלח ועד אילת. בשונה מגרביל החוף מעדיף הגרביל הדרומי דיונות דלות בצמחייה ומאכלס שטחים בהם המרחק בין הצמחים 7.5 עד 32 מטר.

## תיאור
הגרביל הדרומי הוא בעל חיים קטן, אורך גופו 8 ס"מ ואורך זנבו 12 ס"מ. משקלו הממוצע 35–43 גרם. פרוותו קצרה. בלידה (ההיריון נמשך 3 שבועות) נולדים בין 4 ל-7 ולדות, הנולדים עיוורים וחסרי שיער. הגרביל הדרומי פעיל בעיקר בלילה. תוחלת החיים שלהם היא בין שנתיים לארבע בטבע, ובשבי הם מאריכים חיים עד 7 שנים (אך חיים בממוצע 5–6 שנים). בגפיים הקדמיות יש להם 4 אצבעות בכל רגל, ובגפיים האחוריות יש להם 5 אצבעות בכל רגל.

## כחיית מחמד
הגרבילים אינם מעבירי מחלות כלל, לכן אין חשש שידביקו את בעליהם. הגרבילים פעילים בעיקר בערב ובלילה. הם נקשרים מהר לבעליהם. בעונת הרבייה ולאחר הלידה אין צורך להפריד את הזכר משאר המשפחה, הוא איננו תוקפני, ואם
יופרד הוא עלול להיות מדוכא. כאשר הם מפחדים הם מנסים לחפור מחילות. הגרבילים אינם צריכים כלוב גדול במיוחד, אך מכיוון שהם פעילים מאוד, כדאי להוציאם מחוץ לכלוב לפחות שלוש שעות ביום.

## ראו גם
* גרביליים

## קישורים חיצוניים

* גרביל דרומי באתר הגן הזואולוגי של אוניברסיטת תל אביב

* גרביל דרומי באתר IUCN 

## הערות שוליים

קטגוריה:טקסונים שתוארו בידי גיום אוליבייה
קטגוריה:בעלי חיים שתוארו ב-1801
קטגוריה:גרביליים
קטגוריה:בעלי חיים בסכנת היעלמות מארץ ישראל
קטגוריה:ארץ ישראל: עכבריים
קטגוריה:הסהרה: בעלי חיים
קטגוריה:מצרים: יונקים
קטגוריה:מאוריטניה: יונקים
קטגוריה:אלג'יריה: יונקים
קטגוריה:מרוקו: יונקים
אסף צפור

**אסף צִפּוֹר** (נולד ב-27 בנובמבר 1967) הוא תסריטאי ישראלי. משמש כראש מגמת תסריטאות בבית הספר לקולנוע וטלוויזיה ע"ש סטיב טיש באוניברסיטת תל אביב, בעבר ניהל את מחלקת הדרמה של ערוץ עשר.

## ביוגרפיה
לאחר לימודים בחוג לקולנוע וטלוויזיה באוניברסיטת תל אביב, יצר יחד עם איתן צור אותו הכיר במסגרת הלימודים את "החמישייה הקאמרית".

לאחר סיום שידורה של הסדרה "החמישייה הקאמרית", יצר עם איתן צור הבמאי וחמישיית השחקנים סדרת דרמה בהמשכים בשם "הבורגנים".

כתב את דבל'ה עולמי שהוגדרה כ"תוכנית טיולים מחוץ לישראל בגרסת המשורר".

כתב את הפרקים בהם אסי דיין נפגש עם המטפלת שלו, גילה אלמגור בסדרה "בטיפול".

בשנת 2007, לאחר שהתסריטאי אורי גרוס פרש מכתיבת העונה הרביעית של "השיר שלנו", צפור המשיך את כתיבתה של עונתה הרביעית של הסדרה לצדה של מאיה הפנר.

שימש כעורך תסריט בסרט ״עג'מי״ שהיה מועמד לפרס האוסקר לסרט הזר טוב ביותר. שימש כעורך תסריט לסרט ״איה״ שהיה מועמד לפרס אוסקר לסרט הקצר הטוב ביותר.

שימש כעורך תסריט בסדרות ״פולישוק״, ״ויקי ואני״, ״לה פמיליה״.

תרגם את המחזות: ״שלוש מסיבות״, ״שמנה״, ״אנשים טובים״, ״טייפ״.

### חיים אישיים
אסף צפור נולד לאדריכל גרשון צפור ולציירת רות צפור. גרוש ואב לבן ולבת.

## פילמוגרפיה חלקית
* החמישייה הקאמרית (1997)
* רצח, מצלמים (2001)
* הבורגנים (2004)
* דובל'ה עולמי (2005)
* השיר שלנו (2007)
* בטיפול (2008)
* עג'מי (2009) - עורך תסריט
* מעשייה אורבנית (2013) - עורך תסריט
* לה פמיליה - עורך תסריט
* שאטו עין כרם - עורך תסריט
* ויקי ואני - עורך תסריט

## ביבליוגרפיה
* "המחוננים", הוצאת זמורה ביתן, 2009: אסופת סיפורים קצרים.
* "מעטפת הלב", הוצאת זמורה ביתן, 2014.
* "האם אתם נמצאים במקום שבו אתם צריכים להיות", הוצאת כנרת, זמורה-ביתן, דביר, 2019: רומן.

## קישורים חיצוניים

* 
* 
* 
* 
* 
* 

קטגוריה:תסריטאי טלוויזיה ישראלים
קטגוריה:החמישייה הקאמרית
קטגוריה:זוכי פרס האקדמיה לטלוויזיה: תסריטאים
קטגוריה:בוגרי אוניברסיטת תל אביב: קולנוע וטלוויזיה
קטגוריה:סגל אוניברסיטת תל אביב: קולנוע וטלוויזיה
קטגוריה:ישראלים שנולדו ב-1967
פטר הראשון (אי)

האי **פטר הראשון** (נורווגית: **Peter 1.s øy**) הוא אי געשי באוקיינוס הדרומי. ממלכת נורווגיה טוענת לריבונות על האי, שהוא שטח חסות שלה, אבל כמו שאר הטריטוריות שלה מתחת לקו הרוחב 60 דרום, גם ריבונותה על האי אינה מוכרת במישור הבינלאומי.

## גאוגרפיה
האי פטר הראשון ממוקם בדרום האוקיינוס האטלנטי, סמוך לאנטארקטיקה, ושטחו הוא 243 קילומטרים רבועים. 95% משטחו מכוסה בקרחונים. הנקודה הגבוהה ביותר בו היא פסגת לארס כריסטנסן (1,755 מטר), שהוא הר געש. לא ברור אם הוא כבוי או לא. הוא נמצא 450 קילומטרים מאנטארקטיקה.

בחוף המערבי נמצאת מערת ססיל.

## היסטוריה
פביאן גוטליב פון בלינגסהאוזן גילה את האי פטר הראשון ב-21 בינואר 1821. הוא נקרא על שם הצאר הרוסי פיוטר הגדול (פטר הראשון). נורווגי בשם אולה אולסטאד נחת לראשונה ב-2 בפברואר 1929 וסיפח אותו לממלכת נורווגיה.

רק מעטים נחתו אי פעם על האי, שכן גושי הקרח והזרמים החזקים באזור מונעים זאת. אולסטד הותיר אחריו בקתה עם ציוד רפואי למצב חירום, אך בנחיתות במקום בשנת 1982 ובשנת 1987 על ידי הקברניט היינץ איה, לא נמצאו שרידי הבקתה.

## קישורים חיצוניים

* אתר מסעות המחקר של האי פטר הראשון

קטגוריה:נורווגיה: טריטוריות
קטגוריה:אנטארקטיקה: איים
קטגוריה:איים לא מיושבים
קטגוריה:נורווגיה: איים לא מיושבים
נורווגיה
מועצה אזורית הערבה התיכונה

[שמאל|ממוזער|250px|מאגר [חצבה שבדרך השלום]]
**מועצה אזורית הערבה התיכונה** (או **הערבה**) היא מועצה אזורית במחוז הדרום, בעמק הערבה.

בתחומי המועצה 8 יישובים: חמישה מושבים חקלאיים (חצבה, עידן, עין יהב, פארן וצופר) ושלושה יישובים קהילתיים (ספיר, צוקים ועיר אובות). המרחק בין עידן, היישוב הצפוני ביותר ובין פארן, היישוב הדרומי ביותר, הוא 70 ק"מ. ממוצע המרחקים בין יישובי המועצה הוא 18.3 ק"מ.

במועצה שבעה חברים. מאז אפריל 2021 עומד בראשם מאיר צור. משרדי המועצה סמוכים למרכז ספיר. שטח השיפוט של המועצה הוא 1.5 מיליון דונם, מהם 800,000 דונם של שמורות טבע.

המועצה קיבלה מעמד מוניציפלי בשנת 1976. למועצה האזורית הערבה התיכונה יש קשר עם יהדות אוסטרליה דרך שותפות ביחד של הסוכנות היהודית.

## יישובי המועצה

## ראשי המועצה
* עמי שחם מעין יהב (1976-1978)
* חיליק (איזנבאום) טבע מעין יהב (1978–1983)
* אילן אורן (1992–1994)
* שי בן אליהו מעין יהב (1992–2001)
* לילך מורגן מפארן (2001–2007)
* עזרא רבינס מצופר (2007–2012)
* אייל בלום מחצבה (2013–2021)
* מאיר צור מעין יהב (2021–הווה)

## גאוגרפיה
הערבה התיכונה היא חלק מהשבר הסורי אפריקאי ורובו מתחת לפני הים. כמות המשקעים השנתית הממוצעת היא 30 מ"מ. בקיץ הטמפרטורות עולות מעל 40 מעלות כל יום עם לחות נמוכה מאוד. האזור אינו מחובר לרשת המים הארצית. קיימים קידוחים מקומיים שמספקים את כל הצריכה.

### גבולות המועצה
צפון: מועצה אזורית תמר

דרום: מועצה אזורית חבל אילות

מזרח: גבול ירדן

מערב: מועצה אזורית רמת הנגב

## אוכלוסייה

## כלכלה
תושבי האזור עוסקים בעיקר בחקלאות של ירקות ופרחים לייצוא וכן תיירות מדברית וכפרית. ישנם עובדי מועצה ועובדים במוסדות הציבוריים.
60% מיצוא הירקות הטריים מישראל מגיע מן הערבה התיכונה.

בשנת 2017 הורחב סל הגידולים החקלאיים בערבה התיכונה והחלו לגדל עצי אבוקדו לגידול ולמטרת מסחר.

תחום התיירות מהווה ענף כלכלי משמעותי וכיום באזור למעלה מ-350 חדרי אירוח לצד אטרקציות, מסעדות ושפע מסלולי טיול במדבר. דרך הבשמים הנבטית הוכרה בשנת 2005 כאתר מורשת עולמית מטעם אונסק"ו.

## ערים תאומות
* 

## לקריאה נוספת
* לירון שני, **שיטת הערבה: אנתרופולוגיה של טבע, תרבות וחקלאות**, סדרת "ישראלים", למדא עיון ומכון בן-גוריון לחקר ישראל והציונות, 2021

## קישורים חיצוניים

* 
* אתר המועצה האזורית
* אתר תיירות הערבה התיכונה
* 
* 
* מועצה אזורית ערבה תיכונה באתר מידעפון אילת
* 
* מערכת הפורטל לחקלאות טבע וסביבה, ארץ התמר: גידול של 80% בשטחי מטעי התמרים בערבה התיכונה, 29 באוגוסט 2017
* 
* 

## הערות שוליים

*
קטגוריה:יישובים שהוקמו ב-1976
קטגוריה:הערבה: יישובים
יאן מאיין

[שמאל|ממוזער|250px|הר [ברנברג]]

**יאן מאיין** (באנגלית: **Jan Mayen**) הוא אי געשי מבודד באוקיינוס הקרח הצפוני הנמצא תחת ריבונות ממלכת נורווגיה. באי מתגוררת אוכלוסייה מצומצמת של עובדים זמניים, שמספרם נע בין כ־18 ל־55 איש, בהתאם לעונה.

## גאוגרפיה
שטחו של האי כ־373 קמ"ר והוא מורכב משני חלקים עיקריים המחוברים באמצעות מצר יבשתי צר. האי הוא למעשה הר געש פעיל המכוסה בחלקו בקרחונים.

הנקודה הגבוהה ביותר היא הר ברנברג בצפון האי, המתנשא לגובה של 2,277 מטרים מעל פני הים. האי ממוקם במרחק של כ־500 ק"מ מגרינלנד וכ־1,000 ק"מ מנורווגיה.

החלק המערבי של האי מאופיין בצמחייה דלילה יחסית, בעוד החלק המזרחי מכוסה קרח כמעט לחלוטין. קו החוף מגוון וכולל אזורים מישוריים לצד מצוקים. באי קיימים מספר מקורות מים מתוקים, אך תנאי הסביבה קשים ומגבילים פעילות אנושית.

הגישה לאי מוגבלת, והוא אינו פתוח לתיירות סדירה, אם כי מתקיימים בו ביקורים של חוקרים ולעיתים גם תיירים במסגרת משלחות ייעודיות.

## כלכלה
לאי אין משאבי טבע משמעותיים, והפעילות בו מוגבלת לתפעול תחנה מטאורולוגית ותחנת רדיו. אין באי נמל, והגישה אליו מתבצעת באמצעות טיסות ואוניות אספקה.

במאה ה־17 התקיימה באזור פעילות של ציד לווייתנים, בעיקר על ידי ציידים הולנדים. פעילות זו פסקה לאחר ירידה חדה באוכלוסיית הלווייתנים.

## אוכלוסייה
האוכלוסייה באי מורכבת מאנשי צוות נורווגיים, בעיקר מהמכון המטאורולוגי ומהכוחות המזוינים. היישוב המרכזי הוא אולונקינביין, המשמש כבסיס הפעילות העיקרי.

השהות באי היא זמנית בלבד, כאשר אנשי הצוות מוחלפים אחת לכמה חודשים. בחורף מספר התושבים נמוך יותר, ובקיץ גדל לצורך עבודות תחזוקה.

## תחבורה
באי פועלים מספר כבישי עפר קצרים, בעיקר בחלקו המערבי. בנוסף, קיים שדה תעופה קטן בשם "Jan Mayensfield", המשמש לטיסות אספקה ותפעול.

## היסטוריה
האי תועד לראשונה בשנת 1607 על ידי מגלה הארצות הנרי הדסון. במהלך השנים קיבל האי שמות שונים על ידי חוקרים וציידים אירופאים.

שמו הנוכחי ניתן לו על שם מגלה הארצות ההולנדי יאן יאקובס מאי ואן סכלינקהווט, אשר מיפה את האי בשנת 1614.

במאה ה־17 שימש האי מוקד לפעילות ציד לווייתנים. פעילות זו הביאה לניצול יתר של אוכלוסיות הלווייתנים ולבסוף לנטישת האי למשך מאות שנים.

במאה ה־20 עבר האי לריבונות נורווגית, והוקמה בו תחנה מטאורולוגית קבועה.

במהלך מלחמת העולם השנייה שימש האי נקודה אסטרטגית בשל מיקומו בצפון האוקיינוס האטלנטי. צוות התחנה שיתף פעולה עם בעלות הברית וסיפק מידע מטאורולוגי.

## רעידות אדמה
באי ובסביבתו נרשמות רעידות אדמה, חלקן בעוצמה בינונית. פעילות זו קשורה לאופיו הגעשי של האי.

## קישורים חיצוניים

* 
* תמונות ומידע על האי 
* 

## הערות שוליים

קטגוריה:נורווגיה: טריטוריות
קטגוריה:נורווגיה: איים
קטגוריה:איים באוקיינוס הקרח הצפוני
סקוטר

**סקוטר** (באנגלית: **Scooter**) הוא הרכב דאנס גרמני מסוג הארד דאנס, סגנון מוזיקלי המאופיין בקצב מהיר במיוחד. סקוטר נחשב להרכב הדאנס הגרמני המצליח ביותר בעולם מבחינת כמות מכירות סינגלים ואלבומים מחוץ לגרמניה. הם מכרו מעל ל-30 מיליון עותקים מאלבומיהם וזכו ל-80 פרסי פלטינה וזהב.

שני חברי ההרכב המרכזיים הם ריק ג'ורדן והסולן האנס פטר גירדס. שניהם התחילו לפעול בשנות השמונים תחת השם "סלברייט דה נאן". בשנת 1994 חברו לתקליטן גרמני בשם פריס בולר והקימו את סקוטר.

הלהיט הראשון שלהם היה הסינגל השני שהוציאו בשנת 1994, *Hyper Hyper* שהיה להיט במועדוני ומצעדי אירופה, ובו מדקלם בקסטר שמות של התקליטנים הגדולים באירופה באותה תקופה. מאז החליף דיג'יי אקסל קון את פריס בולר ומאוחר יותר החליף אותו ג'יי פרוג. בשנת 2006 החליט פרוג לפרוש ולפתוח בקריירה עצמאית ולהרכב הצטרף "מייקל סימון" - דיג'יי גרמני שבעבר היה חבר בהרכב "אנג'ל וסימון".

בשנת 2001 הוציא ההרכב את הסינגל *(Ramp! ([[The Logical Song]]*, הסינגל המצליח ביותר שהגיע למקום השני במצעד הסינגלים הבריטי. ההצלחה במצעד הבריטי נמשכה גם עם הסינגל הבא - *Nessaja* שהגיע למקום הרביעי במצעד.

בחודש מאי של שנת 2008 יצא האלבום Jumping all over the world ונכנס היישר למקום הראשון במצעד האלבומים של בריטניה. הישג זה היה חסר תקדים עבור ההרכב גם מהסיבה שהצליחו להוריד מהמקום הראשון את אלבומה המדובר של מדונה Hard Candy שהיה שבוע אחד בלבד בראש מצעד האלבומים.

ב-14 באוגוסט 2009 הוציא ההרכב את הסינגל *J'adore Hardcore*, הסינגל הראשון מתוך האלבום "Under The Radar Over The Top", שיצא ב-2 באוקטובר בגרמניה וב-23 בנובמבר בבריטניה. השיר, שהגיע למקום ה-12 במצעד הסינגלים הגרמני, מבוסס על הלהיט "Chase the Sun" של ההרכב Planet Funk. ב-2 באוקטובר יצא *Ti Sento*, הסינגל השני מהאלבום יחד עם הזמרת אנטונלה רוג'ירו מאיטליה, שביצעה את השיר המקורי בשנת 1986 כסולנית של להקת "מתיה בזאר". ב-3 בנובמבר יצא *The Sound Above My Hair*, הסינגל השלישי מהאלבום.

להיטים נוספים של ההרכב הם *Friends*, *Call me Manana*, *Move your Ass*, *How Much is the Fish*, *Shake That*, *Fire* ועוד. עד שנת 2009 הוציאה הלהקה יותר מ-40 סינגלים ו-14 אלבומי אולפן.

## דיסקוגרפיה

### סינגלים

## קישורים חיצוניים

* 

## הערות שוליים

קטגוריה:להקות גרמניות
קטגוריה:אמני מוזיקה אלקטרונית
קטגוריה:יוצרי מוזיקת טראנס
קטגוריה:להקות שהוקמו בשנת 1993
בית החופשית

**בית החופשית**, ובכתיב מנוקד **בֵּית הַחָפְשִׁית**, הוא מונח המופיע הן במיתולוגיה הכנענית והן בתנ"ך.
תל אנפה

שמאל|ממוזער|250px|תל אנפה – מבט מדרום על רקע החרמון
**תֵּל אֲנָפָה** (בערבית: **תל אל־אח'דר** – "התל הירוק") הוא תל ארכאולוגי בצפון־מזרח עמק החולה, על גדת נחל קליל מצפון־מערב לקיבוץ שמיר. גובהו 90 מטרים מעל פני הים, כ־10 מטרים מעל פני המישור סביבו. בראש התל ובשוליו צומחים עצי אלה אטלנטית, ובחורף הוא מתכסה בפריחת נרקיס מצוי, ומכונה בשל כך "גבעת הנרקיסים" בפי תושבי האזור. התל הוא שמורת טבע ששטחה כ־20 דונם.

## החפירות הארכאולוגיות באתר
בתל נמצאו שרידים מן התקופה הכלכוליתית, ושרידי יישוב מתקופת הברונזה, התקופה הפרסית וההלניסטית. חשיבותו של היישוב נבעה ממיקומו בסמוך לנתיב הסחר העובר בבקעת החולה והדרך המובילה מדמשק לצור.

בעקבות סקר ארכאולוגי שבוצע במקום, התקיימו תשע עונות חפירה בשתי סדרות, בשנים 1973–1968 מטעם אוניברסיטת מיסורי ובשנים 1981–1978 מטעם אוניברסיטת מישיגן. שתי החפירות נוהלו על ידי ס"ש ויינברג.

על פי הממצאים הארכאולוגיים, תל אנפה היה מיושב כמעט ברציפות החל מתקופת הברונזה הקדומה ועד למאה ה־1 לספירה. נראה שהיישוב הגיע לשיא פריחתו בתקופה ההלניסטית המאוחרת, אז שימש התל אקרופוליס של עיר גדולה שהשתרעה במישור סביבו והיישוב מילא תפקיד פעיל בסחר הבינלאומי ברחבי הממלכה הסלווקית. בתל נמצאו השפעות פיניקיות רבות. קטע של חומת העיר נחשף בעת חפירת בריכת דגים בתחילת שנות ה־70.

בחפירה התגלו גם שרידים של בניין גדול ומפואר מהתקופה ההלניסטית המאוחרת. בניין זה היה שייך למשפחה עשירה ונתגלו בו עיטורי זהב, כסף, פסיפס, עיטורי קיר מכוירים (סטוקו), כלי חרס וזכוכית רבים, צלמיות ומטבעות. כלי החרס והמטבעות הובאו מאסיה הקטנה ומערי יוון.

על פי העדויות ניטש היישוב בתחילת המאה ה־1 לפנה"ס, כנראה בעקבות התפוררות הממלכה הסלווקית.
ממצאים שנתגלו באתר, שמקורם ברודוס, עשויים להצביע על כך שחורבן העיר חל בשנת 80 לפנה"ס לערך, כלומר, היא נכבשה ככל הנראה על ידי אלכסנדר ינאי.

האתר נושב מחדש במאה ה־1 לספירה, כנראה כחלק מתנופת ההתיישבות של הורדוס פיליפוס, אשר בירתו הייתה בקיסריה פיליפי הסמוכה (היא בניאס של ימינו). בסוף המאה ה־1 ניטש האתר בשנית ולא נושב עוד.

במורדות הגולן בסמוך לתל התגלה מספר רב של דולמנים מהאלף ה־3 לפנה"ס.

## לקריאה נוספת
* אלימלך הורביץ, **צפון עמק החולה**, **נופים ואתרים**, הוצאת משרד הביטחון.
* אנפה, תל, האנציקלופדיה החדשה לחפירות ארכאולוגיות בארץ ישראל, כרך 1, עמ' 46–42.

## קישורים חיצוניים

* שמורת תל אנפה – מתוך אתר הטיולים "טבע ונופים בישראל".
* פרקים מתוך דו"חות ארכאולוגים של תל אנפה, באתר של אנדראה ברלין. 

## הערות שוליים

קטגוריה:אתרים הלניסטיים בארץ ישראל
קטגוריה:פיניקים: מושבות
קטגוריה:אצבע הגליל: אתרים ארכאולוגיים
פונקציית מדרגה

שמאל|ממוזער|250px|פונקציית מדרגה. פה הערך ב-0 מוגדר להיות 0.5
במתמטיקה, **פונקציית מדרגה**, או **פונקציית הביסייד** (על שם אוליבר הביסייד) היא פונקציה המקבלת את הערך 0 עבור מספרים שליליים ואת הערך אחד עבור מספרים חיוביים, כלומר זוהי הפונקציה המציינת של הקרן \ [0,\infty):
\theta (x) = H(x)= u(x)= 1_{[0,\infty)}(x)=\left\{\begin{matrix} 0 & & x 
(הערך ב-\,x=0 מוגדר לעיתים אחרת, למשל H(0)=\frac{1}{2}).

**תכונות הפונקציה**:
* הפונקציה רציפה בכל נקודה פרט ל-x=0.
* הפונקציה גזירה בכל נקודה פרט ל-x=0.
* הפונקציה אינטגרבילית בכל קטע סופי.
* באופן **לא פורמלי**, "פונקציית הנגזרת" של \ H היא הדלתא של דיראק (נוסח זה אינו נכון מתמטית מכיוון שפונקציית מדרגה אינה גזירה באפס). זוהי דיסטריבוציה  המקבלת בכל נקודה את הערך 0, פרט לנקודה \ x=0 בה היא "מקבלת את הערך אינסוף". זהו תיאור איכותי בלבד ואיננו מדויק מתמטית. באופן יותר ריגורוזי, מה שנכון לרשום הוא ש-
H(x) = \int_{-\infty}^x \delta(s) \,\mathrm{d}s פרט אולי ל-x=0.
* הפונקציה הקדומה של H היא \mathrm{Ramp}(x) = \int_{-\infty}^x H(t) \,\mathrm{d}t = x \cdot H(x), שנקראת לעיתים פונקציית רמפה.
* התמרת לפלס של פונקציית המדרגה היא \mathcal{L} \left\{u(t)\right\} =\frac{1}{s}.

## ראו גם
* פונקציית מדרגות
* פונקציית היחידה

## קישורים חיצוניים

* 

מדרגה
מכניקת המוצק

**מכניקת המוצק** הוא תחום בהנדסה העוסק בשינויים במצבו של מוצק כתוצאה מכוחות המופעלים עליו.
התחום כולל ענפים כמו דינמיקה, תורת חוזק החומרים ותורת הרטט (תנודות), ומהווה את אחד מהיסודות של ההנדסה המכנית.

## יסודות

אבני הבניין הבסיסיות של מכניקת המוצק הם כוחות והזזות. כוחות אלה מתחלקים לשני סוגים עיקריים:
* כוחות גוף - שהם כוחות הפועלים על כל נקודה בגוף בצורה שווה ומתוארים על ידי וקטור. דוגמה אופיינית לכך היא כוח הגרביטציה.
* כוחות שטח - מתוארים על ידי טנסור.

ההזזות יכולות להיגרם כתוצאה מכוחות שמופעלים על הגוף, או כתוצאה של התפשטות או התכווצות הגוף כפועל יוצא של טמפרטורה.

מכניקת המוצקים מנסה להגדיר את יחסי הגומלין בין ההזזות והכוחות כפונקציה של תנאי השטח והחומר הקיימים בבעיה.

לפי החוק השני של ניוטון, ההזזות והכוחות מתקשרים זה לזה על ידי המשוואה הדיפרנציאלית:
F = m a = m\frac {\partial^2 u} {\partial^2 t}
כאשר u היא ההזזה, m היא מסת הגוף ו-F הוא הכוח.

דינמיקה עוסקת בתנועת הגופים כאשר ההנחה הבסיסית היא שהגוף אינו משנה את צורתו בזמן הפעלת הכוחות עליו. ואילו תורת התנודות עוסקת בהשפעתן של תנועות מחזוריות על מצבו של הגוף.

## מאמצים ועיבורים

כאשר עוסקים בתורת החוזק, הכוח מומר לעומס או מאמץ המסומנים כ-\sigma= \frac {\partial F} {\partial A} . ובמקום להיות וקטור הוא הופך להיות לטנסור.
גם ההזזות מומרות למעוותים (או עיבורים). בעיקרון המעוותים הם שינויים בצורת הגוף יחסית למצבו הראשוני. המעוותים גם הם בדומה לעומסים הם מבנים מתמטיים של טנזורים.

במקרה זה החוק המקשר בין המעוותים לעומסים נקרא החוק הקונסטיטוטיבי או בשמו הנפוץ יותר : חוק הוק. הגדרה בסיסית למעוות היא: \epsilon= (L-L0)/L0. כאשר L הוא האורך הסופי, L0 האורך ההתחלתי.

## קישורים חיצוניים

* 

קטגוריה:מכניקה
קטגוריה:פיזיקה של מצב מוצק
מועצה אזורית לכיש

**מועצה אזורית לכיש** היא מועצה אזורית בחבל לכיש.
המועצה האזורית לכיש נוסדה בשנת 1956 ומונה כיום 12 מושבים, מושב שיתופי אחד, כפר שיתופי אחד, וחמישה יישובים קהילתיים.

## יישובים ואתרים בשטח המועצה
המועצה משתרעת על שטח של יותר מ-400 אלף דונם וכוללת 14 מושבים, חמישה יישובים קהילתיים ושלוש חוות חקלאיות-תיירותיות.

המועצה שותפה באזור התעשייה שסמוך לעיר קריית גת יחד עם קריית גת, מועצה אזורית שפיר והמועצה אזורית יואב
מספר אזורי תעשייה נמצאים בתכנון בשטח המועצה - קריית תעשייה וחינוך בסמוך למושב שדה משה, אזור תעשייה משותף עם מועצה האזורית לכיש ומועצה אזורית מטה יהודה בסמוך למעבר תרקומיא., ואזור לתעשייה קלה בסמוך ליישוב נהורה.

בשטח השיפוט של המועצה קיימים מספר גנים לאומיים ושמורות טבע, ביניהם בית גוברין - מרשה, תל לכיש ובתרונות רוחמה.

בנין המועצה שוכן ביישוב נהורה.

בינואר 2026 אישרה ועדת השמות הממשלתית את שינוי שם המועצה למועצה אזורית חבל לכיש.

## אוכלוסייה

## ראשי המועצה
* מרדכי גובר (1955–1968)
* מאיר שגיב מנוגה (1968–1977)
* נחום שלום מנוגה (1977–1980)
* מאיר עמר מעוצם (1980–1984)
* מרק אוחנונה משדה דוד (1985–1990)
* שמואל שלמה (1990–1992)
* משה עזרא (1992–1994)
* מאיר עמר (1994–1999)
* אלי אוזן (1999–2004)
* דני מורביה (2004–2024)
* בועז שלמה (מכהן)

## קישורים חיצוניים

* 
* 
* 

## הערות שוליים

ימין|ממוזער|300px|בחורף יש באזור פריחה של כלניות

*
קטגוריה:יישובים שהוקמו ב-1955
קטגוריה:יישובי חבל לכיש
קטגוריה:מישור החוף הדרומי: מועצות אזוריות
מועצה אזורית זבולון

[ממוזער|שלט מטעם המועצה האזורית זבולון בקיבוץ יגור במהלך [מלחמת חרבות ברזל]]

מועצה אזורית **זבולון** היא מועצה אזורית במחוז חיפה, עמק זבולון. שם המועצה ושם העמק נגזרים מהתנ"ך, כי הם נמצאים בשטח של נחלתו הקדומה של שבט זבולון. בתחומי המועצה 14 יישובים, כמעט מכול צורות ההתיישבות. המועצה קיבלה מעמד מוניציפלי בשנת 1950. ממוצע המרחקים בין יישובי המועצה הוא 12.2 ק"מ.

המועצה נכללה התחילה במחוז צפון, ובאפריל 1957 הועברה למחוז חיפה.

בתחומי המועצה מכללת אורנים ותשעה בתי־ספר.

החל מ-2018 משמשת בתפקיד מנכ"ל המועצה אתי לוי.

## גאוגרפיה

גבולות שטח השיפוט של המועצה הם:
*בצפון: מועצה אזורית מטה אשר.
*בדרום: קריית טבעון, פארק הכרמל
*במזרח: שפרעם, קריית טבעון ומועצה אזורית עמק יזרעאל.
*במערב: הקריות, חיפה ונשר.
המועצה עוטפת את קריית אתא ורכסים.

## ישובי המועצה

## ראשי המועצה
* שלום גרוס מאושה (1950 - 1954)
* משה קרוא מרמת יוחנן (1954 - 1960)
* יעקב רם מיגור (1960 - 1982)
* משה נצר מרמת יוחנן (1982 - 1997)
* שלמה חבר משער העמקים (1997 - 2007)
* דב ישורון מיגור (2007 - 2018)
* עמוס נצר מרמת יוחנן (משנת 2018)

## קישורים חיצוניים

* 
* 

## הערות שוליים

250px|ימין|ממוזער|עמק זבולון, מבט מהכרמל

*
קטגוריה:יישובים שהוקמו ב-1950
מועצה אזורית מרום הגליל

**מרום הגליל** היא מועצה אזורית ב.

המועצה האזורית מרום הגליל משתרעת על שטח של כ-200,000 דונם. היא גובלת בצפון בגבול ישראל–לבנון, במערב במועצה אזורית מעלה יוסף, בדרום במועצה אזורית הגליל התחתון ומועצה אזורית משגב, במזרח במועצה אזורית עמק הירדן, מועצה אזורית הגליל העליון ובמועצה אזורית מבואות החרמון. שם המועצה קשור לכך שיישובי המועצה נמצאים ברובם בגובה רב, על רכס הרי מירון שבגליל.

המועצה כוללת יישובים יהודיים וכן כפר דרוזי (עין אל-אסד) וכפר צ'רקסי (ריחאניה).

## היסטוריה
היישוב היחיד באזור שהוקם לפני קום המדינה, היה עין זיתים. לאחר מבצע חירם הוקמו 11 יישובים:
* שישה מושבי עולים: מירון, כפר שמאי, ספסופה, כרם בן זמרה, עלמה, ושחר ליד גוש חלב שלימים עברו תושביו לדלתון.
*קיבוץ: פרוד
*כפר עבודה: ביריה.

המועצה, שכללה בתוכה את 12 היישובים שהיו קיימים אז, הוקמה על פי צו של שר הפנים מאוגוסט 1950 ונתכנסה לישיבתה הראשונה בדצמבר 1950. בהמשך הוכלל מושב שפר במועצה ובשנת 1953 הוקם מושב שזור ונכלל בה גם הוא. עין זיתים ננטשה בשנת 1953 ועל כן בשנת 1954 עמד מספר היישובים במועצה על 13, מתוכם 4 קיבוצים. בסוף שנות החמישים נוספו למועצה היישובים החדשים אביבים ודוב"ב.

בשנת 1960 הוחלט על צירופה של ריחאניה למועצה, ובהמשך צורפה עין אל-אסד.

במהלך מלחמת חרבות ברזל ספגה המועצה האזורית ירי של רקטות, פצצות מרגמה וטילי נ"ט, וכ-7.4% מתושביה פונו מבתיהם.

## אוכלוסייה

## יישובי המועצה

## ראשי המועצה
* אלי שלו מפרוד ומביריה (1950–1971)
* שמעון קדוש מספסופה (1971–1983)
* בן-ציון סופר מעלמה (1983–1987)
* אהרון מעתוק מדלתון (1987–2004)
* שלמה לוי מספסופה (2004–2009)
* עמית סופר מבר יוחאי (2009–הווה)

## קישורים חיצוניים

* 
* 
* 
* 

## הערות שוליים

*
מרום הגליל
קטגוריה:יישובים שהוקמו ב-1950
מועצה אזורית הגלבוע

שמאל|250px|ממוזער|האוטובוס הצהוב של המועצה
**מועצה אזורית הגלבוע** היא מועצה אזורית במחוז הצפון, השוכנת בחלקו המזרחי והדרומי של הגלבוע והסביבה למרגלות הר הגלבוע. בשטח המועצה 33 יישובים, מהם 14 מושבים, 8 קיבוצים, 5 יישובים ערבים ו־6 יישובים. שטחה משתרע על כ־250,000 דונם. במליאת המועצה 45 חברים ובראשם עומד כיום דני עטר. 

## גאוגרפיה

גבולות שטח השיפוט של המועצה:
*בצפון: מועצה אזורית עמק יזרעאל
*במערב: מועצה אזורית מגידו
*בדרום: מועצה אזורית שומרון
*במזרח: מועצה אזורית עמק המעיינות

## רקע היסטורי
בשנת 1921 הוקם בידי 75 חברי גדוד העבודה על שם טרומפלדור מחנה אוהלים ליד מעין חרוד. רובם היו חלוצי העלייה השנייה, אליהם התווספו חברים מהעלייה השלישית שהצטרפו לגדוד העבודה, ביניהם אנשי "השומר". התוכנית הייתה "בניין הארץ על ידי קומונה כללית של פועלי ארץ ישראל". לאחר חודשיים עלתה קבוצה גדודית נוספת לגבולו המזרחי של עמק יזרעאל ונאחזה בגבעת תל חסן, היא תל יוסף. בשנות ה-20 וה-30 של המאה הקודמת הוקמה שורה של יישובים נוספים בעמק חרוד. לאחר מלחמת העצמאות הוקמו, בשנות ה-50, מושבי חבל תענך באזור המערבי של המועצה.

המועצה האזורית קיבלה מעמד מוניציפלי בשנת 1949.

## תעסוקה
### חקלאות
ביישובי המועצה מרובים ענפי החקלאות. בעיקר נפוצים: הכותנה, החיטה, החמניות וגידולים תעשייתיים נוספים, פלחה, ברכות דגים, רפתות ולולים.

### תעשייה
ביישובים שבתחום המועצה הוקמו מפעלים רבים: שימורים בבית השיטה, מפעלי מתכת ופלדה בבית אלפא, במולדת, בעין חרוד ובתל יוסף, נגריות בבית השיטה ועין חרוד, אלקטרוניקה ביזרעאל, פיצוחים בגבע, פלסטיק בחפציבה וברם און, הדפסות וחפצי נוי במולדת ובתל יוסף ומפעל לייצור מיצים טבעיים בדבורה.

### דורות בגלבוע
במועצה פועל מיזם ייחודי פרי פיתוח של הביטוח הלאומי, המפעיל הקורסים במגוון מקצועות וחוגים - בין השאר בדרמה, מחול, ריצות למרחקים ארוכים, אגרוף, כדורגל, כדורסל, יוגה צחוק, ליצנות רפואית ותקשורת.

## יישובי המועצה

## דמוגרפיה

## ראשי המועצה
* מרדכי שטנר מעין חרוד - ראשית שנות הארבעים - כיו"ר המועצה - המועצה הוקמה ב-1949
* טוביה בן-דוד (1949 - 1959)
* מאיר לניר(1959 - 1969)
* משה בן-צבי (1969 - 1977)
* נחום שריג (1977 - 1985)
* אברהם יריב (1985 - 1994)
* דני עטר (1994 - 2015)
* עובד נור (2015 - 2024)
* דני עטר (2024 ואילך

## קישורים חיצוניים

* 
* 
* יוליה פריליק-ניב, צעד-צעד, באתר את, 23 במרץ 2015

## הערות שוליים

*
קטגוריה:יישובים שהוקמו ב-1949
דיאנה סילברמן-קלר

**דיאנה סילברמן-קלר** (1950–2 במאי 2009) פרופסורית, יזמה ופיתחה את התוכנית הראשונה לתכנון ופיתוח משחקי מחשב בישראל. בין היתר יזמה, הקימה וניהלה את בית הספר ללימודים רב-תחומיים במכללת בית ברל.

## ביוגרפיה
דיאנה סילברמן-קלר נולדה בארגנטינה ועלתה עם משפחתה לישראל ב-1964. למדה לתואר ראשון בהיסטוריה כללית, וספרות ולשון צרפתית באוניברסיטת בן-גוריון בנגב ולתואר שני ושלישי בחינוך באוניברסיטה העברית בירושלים.

את התמחותה בתקשורת, אינטרנט וקולנוע עשתה סילברמן קלר, החל משנת 2003, ב-European Graduate School שבשווייץ.

סילברמן-קלר עמדה מאחורי פיתוח התוכנית למשחקולוגיה - עיצוב ופיתוח משחקי מחשב במכללת בית ברל, אחד מבתי הספר היחידים בישראל ללימוד משחקי מחשב. ויזמה גם את התוכניות ללימודי ניו-מדיה וללימודי עיצוב תוכן נייד.

מחקרה של פרופ' סילברמן קלר עוסק בתחום של סמיוטיקה וביקורת הטקסטים והתרבות. עד כה אפיינה את הטקסט אידאולוגי חינוכי כז'אנר וכמו כן אפיינה את ייחודה של הפדגוגיה הלא פורמלית המנחה פעילויות חינוכיות, חברתיות תרבותיות בארגונים חינוכיים חוץ בית ספריים.

סילברמן קלר פיתחה מחקר העוסק ב"מראה".

## קישורים חיצוניים

* 
* בצומת ההגדרות של הלמידה הלא-פורמלית – דיאנה סילברמן-קלר

## הערות שוליים

קטגוריה:נשות חינוך ישראליות
קטגוריה:אנשי חינוך ישראלים
קטגוריה:סמיוטיקאים
קטגוריה:בוגרות אוניברסיטת בן-גוריון בנגב
קטגוריה:בוגרי אוניברסיטת בן-גוריון בנגב
קטגוריה:בעלות תואר דוקטור מהאוניברסיטה העברית בירושלים
קטגוריה:בעלי תואר דוקטור מהאוניברסיטה העברית בירושלים
קטגוריה:סגל המכללה האקדמית בית ברל
קטגוריה:עולות בשנות ה-1960
קטגוריה:עולים בשנות ה-1960
קטגוריה:ישראליות ילידות ארגנטינה
קטגוריה:ישראלים ילידי ארגנטינה
קטגוריה:חינוך בלתי פורמלי
קטגוריה:ישראליות שנולדו ב-1950
קטגוריה:ישראלים שנולדו ב-1950
קטגוריה:ישראליות שנפטרו ב-2009
קטגוריה:ישראלים שנפטרו ב-2009
יערון חרמוני

**יערון חרמוני**, (שם מדעי: *Apodemus hermonensis*) הוא מין בסוג יערון, הוא עכבר שצבעו חום בהיר ושצבע גחונו לבן. אורך גופו של היערון החרמוני 8.5 ס"מ ואורך זנבו 10 ס"מ. משקלו הממוצע 15 גרם. הוא פעיל לילה וביום נמצא במאורה שהוא חפר בסלעים.

היערון החרמוני נחשב למין בסכנת הכחדה. הוא התגלה לראשונה בשנת 1989 בחרמון. נמצא בחרמון ברום 1,200 מטרים ומעלה ואולי גם בלבנון.

## קישורים חיצוניים

## הערות שוליים

קטגוריה:עכברים (תת-משפחה)
קטגוריה:בעלי חיים בסכנת היעלמות מארץ ישראל
קטגוריה:ארץ ישראל: בעלי חיים אנדמיים
קטגוריה:ארץ ישראל: עכבריים
פיליפ אפשטיין

**פיליפ ג'י אפשטיין** (אנגלית: Philip G. Epstein; 22 באוגוסט 1909 - 7 בפברואר 1952) היה תסריטאי יהודי אמריקני, חלק מזוג "האחים אפשטיין" ביחד עם אחיו התאום ג'וליוס אפשטיין. השניים היו אחראים לכמה מן הסרטים הידועים של אולפני האחים וורנר בשנות השלושים ובשנות הארבעים. השניים ידועים במיוחד ככותבי התסריט לסרט "קזבלנקה" אותו כתבו יחד עם הווארד קוץ' על פי מחזה מאת מורי ברנט וג'ואן אליסון.

## קורות חיים
אפשטיין ואחיו נולדו בניו יורק, ולאחר לימודי עיתונאות הגיעו ללוס אנג'לס בשנת 1933. בתחילה כתבו עבור אולפני האחים וורנר ללא קרדיט, אך משהתגלה כישרונם חתמו בשנת 1935 על הסכם שהפיק סרטים רבים ובהם "קזבלנקה", "רעל ותחרה", "רומן בלב ים" ורבים אחרים.

השניים ניהלו יחסי אהבה-שנאה עם ראש אולפני האחים וורנר, ג'ק וורנר אשר לא יכול היה להתעלם מכישרון הכתיבה שלהם, אך בז לאורח חייהם הבוהמי ולשעות עבודתם המוזרות. בשנת 1952 הלשין וורנר על הזוג אפשטיין לוועדה לפעילות אנטי אמריקאית שבראשה עמד הסנטור ג'וזף מקארתי. השניים לא נחקרו, אך נאלצו למלא שאלון של הוועדה. לשאלה "האם אי פעם היית חבר בארגון חתרני" ענו השניים "כן. האחים וורנר".

אפשטיין נפטר ממחלת הסרטן באותה שנה, בביתו בהוליווד שבקליפורניה. אחיו ג'וליוס המשיך בקריירת כתיבה משגשגת. בנו לזלי הוא סופר ידוע. נכדתו אניה אפשטיין היא תסריטאית טלוויזיה, אשר כתבה בין היתר חלק מן התסריטים לסדרה "רצח מאדום לשחור".

## קישורים חיצוניים

* 

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:תסריטאי קולנוע יהודים אמריקאים
קטגוריה:אישים הקבורים בבית הקברות הילסייד ממוריאל פארק
קטגוריה:זוכי פרס גילדת הכותבים של אמריקה: מפעל חיים: פרס לורל להישג תסריטאי
קטגוריה:זוכי אוסקר: התסריט המעובד הטוב
קטגוריה:אמריקאים שנולדו ב-1909
קטגוריה:אמריקאים שנפטרו ב-1952